b'\n_START_ARTICLE_\nVmesni hladilnik\n_START_PARAGRAPH_\nVmesni hladilnik ali intercooler je izmenjevalnik toplote, ki se uporablja za ohlajevanje plinov ali teko\xc4\x8din v toplotnih strojih. Pogosto se uporabljajo na batnih motorjih s prisilnim polnjenjem - motorji, ki uporabljajo turbopolnilnik ali mehanskognani polnilnik. Ko se zrak v polnilniku stiska se tudi segreva, zato se zrak iz polnilnika vodi v vmesni hladilnik, kjer se ohladi in potem vstopi v motor. Na ta na\xc4\x8din se lahko v motor dovede ve\xc4\x8d zraka in s tem pove\xc4\x8da mo\xc4\x8d. Ohlajeni zrak tudi zmanj\xc5\xa1a verjetnost klenkanja._NEWLINE_Vmesni hladilniki se uporabljajo tudi na kompresorjih, klimatskih napravah, hladilnikih in plinskih turbinah.'